**A MŰFÜVES PÁLYA HÁZIRENDJE**

**Általános szabályok:**

A házirend betartása mindenki részére (dolgozók, sportolók, látogatók) kötelező! A házirend területi hatálya a műfüves pálya, illetve az azt körülvevő parkterületén is érvényes.

A pályára lépéssel a használati rend az igénybe vevő részéről elfogadása kerül. A házirend visszavonásig érvényes. A házirend változtatási jogát az üzemeltető fenntartja.

**Nyitva tartás:**

A pálya nyitvatartása: 08:00 órától 23:00 óráig.

**A Műfüves pálya használata:**

* A műfüves pálya az általános iskolai testnevelést, diák- és szabadidősportot kiszolgáló, sportcélú intézmény, melynek feladata a helyi sporttevékenység támogatása mellett, a lakossági és intézményi célú rendezvények lebonyolítása.
* A pálya használat csak és kizárólag a sportkoordinátorral történt előzetes egyeztetés alapján, az egyeztetett időpontban a képviselő-testület által meghatározott feltételekkel történhet.
* Az előre egyeztetett, bérelt időpontokban – iskolai testnevelési órák, zártkörű rendezvények kivételével – kizárólag a bérlő, és a bérlőhöz tartozó személyek látogathatják, vehetik igénybe szolgáltatásait.
* A futball labda nem tartozéka a pályának. A játékszert a bérlőnek kell biztosítania.
* A pályán a tanórák alatt, illetve diák- és szabadidősport számára kijelölt időpontokban, a 18 év alatti személyek csak nevelői felügyelettel, illetve a bérlők pedig, a számukra fenntartott időpontokban a bérlő felelősségére tartózkodhatnak! A létesítményt mindenki csak saját felelősségére használhatja, pálya igénybevétele 12 év alatt csak felnőtt kíséretével lehetséges.
* A műfüves pálya területén tartózkodóknak mindenkor ügyelniük kell a pálya megóvására, a környezet tisztán tartására.
* A pályán oda funkcionálisan nem illő, kárt okozható sporteszközök, úm. pl. kerékpár, görkorcsolya, gördeszka, stb. nem használható.
* A pálya berendezéseinek, felszereléseinek védelme, anyagi felelősséggel történő használata, a tisztaság és a rend megóvása minden látogatónak érdeke és kötelessége. A berendezésekben, felszerelésekben okozott károkért az ebben vétkes látogató (sportoló, edző, kísérő,) anyagi felelősséggel tartozik és az okozott kár teljes egészét köteles megtéríteni.
* A műfüves pálya egész területén, illetve annak környezetében a dohányzás és nyílt láng használata tilos! Dohányozni csak az arra kifejezetten kijelölt helyen lehet. A csikkeket a kihelyezett tárolóedényekbe kell elhelyezni!
* A műfüves pálya teljes területén, beleértve a park területét is, tilos a szemetelés. A szemetet a kihelyezett tárolókba kell elhelyezni.
* Az elektromos kapcsolóhoz, illetve egyéb üzemeltetéssel kapcsolatos kezelő szerkezetekhez, csak a megbízott személyek nyúlhatnak!

* A pálya területére üveges italt bevinni tilos!
* Tilos a pálya területén ételt, italt fogyasztani, vagy a pályát egyéb módon beszennyezni.
* Tilos a pályára bármilyen hegyes, éles vagy súlyos tárgyat bevinni.
* Tilos a pálya területére állatot bevinni.
* A pálya berendezéseinek rongálóit mindenkinek kötelessége figyelmeztetni, és az esetleges kár keletkezését megakadályozni!
* A sportkoordinátor ellenőrizheti a használati rend betartását. A műfüves pálya területén az üzemeltető ill. annak képviselője jogosultak a rendzavarókkal, vagy mások számára megbotránkoztató módon ill. a jó erkölcsbe ütköző módon viselkedőkkel szemben eljárni. Jogosultak továbbá ezen személyeket a műfüves pálya területének elhagyására felszólítani, végső esetben a területről eltávolíttatni, kitiltani.
* A pálya területére élőállatot külön engedély nélkül (vakvezető, mozgássérült segítő, terápiás és biztonsági feladatokat ellátó kutya kivételével) bevinni szigorúan tilos.
* A pályán hagyott tárgyakért az üzemeltető felelősséget nem vállal.
* A pályán vagy annak környezetében bekövetkező balesetekért a pálya üzemeltetője felelősséget nem vállal.
* Minden okozott kárt a sportkoordinátor felé jelenteni kell. A nem rendeltetésszerű használatból okozott kárt minden esetben meg kell téríteni!
* A pályára csak műfüves pályacipőben, terem vagy tornacipőben lehet rámenni. Tilos a stoplis cipő használata.
* A pálya területére bemenni csak a kapukon keresztül, az ott kialakított ajtón szabad.
* A pálya használója a pálya területére lépés előtt köteles cipőjét megtisztítani a rátapadt szennyeződéstől.
* A pálya éjszakára zárva tart a lakókörnyezet nyugalma és esetleges rongálás elkerülése érdekében. Az esetleges rongálás, behatolás szabálysértési, illetve büntető eljárás megindítását, továbbá anyagi kártérítést vonhat maga után.

**Baleset esetén** az üzemeltető képviselőjét **06 70/674-3799**, a helyi orvosi rendelő ügyeletét, felnőtt: **26/920-821, 06-20/3722800** gyermek: **06-26-920-822, 06-70/312-9341**vagy a **104** telefonszámon a mentőket kell értesíteni.

Köszönjük, hogy magatartásával hozzájárul a műfüves pálya, tartós, kulturált, szép állapotának, tisztaságának és

mindenkori rendjének fenntartásához!

Minden kedves vendégünknek jó sportolást, szurkolást, pihenést, kikapcsolódást kíván,

az üzemeltető: Kodolányi János Közösségi Ház és Könyvtár

**Üzemeltető: Kodolányi János Közösségi Ház és Könyvtár**

 **2089 Telki, Petőfi Sándor utca 2-4.**